ভবিষ্যতে বাংলাদেশে যাতে ভোট-ডাকাতগণ পুণরায় ক্ষমতায় না আসতে পারে এবং নির্বাচনের নামে ভোট ডাকাতি না হয় -সেটি নিশ্চিত করতেই স্বৈরাচারি এরশাদকে হটিয়ে দেশের সকল রাজনৈতীক দলগুলো মিলে সংবিধানে পরিবর্তন আনে এবং নির্দলীয় তত্ত্বাবধায় সরকারের অধীনে নির্বাচনের ব্যবস্থা নেয়। সে পদ্ধতিতে কয়েকবার গ্রহণযোগ্য নির্বাচনও হয়েছিল। কিন্তু যারা আজীবন ক্ষমতায় থাকতে চায় তাদের জন্য বড় বাধা হয়ে দাঁড়ায় নির্দলীয় তত্ত্বাবধায় সরকারের অধীনের নির্বাচন। ফলে তাদের দলীয় স্বার্থে সর্বদলীয় একটি রাজনৈতীক সিদ্ধান্তকে একজন সেবাদাস বিচারক কলমে খোঁচায় বাতিল করে। তবে এতে তার নিজের স্বার্থও সাধিত হয় প্রধানমন্ত্রীর ত্রাণ তহবিল থেকে বহু লক্ষ টাকার বিপুল অর্থপ্রাপ্তিতে। বাংলাদেশের পত্রিকাতে সে খবরও ছাপা হয়েছে। এভাবেই নিছক ব্যক্তি স্বার্থে ও দলীয় স্বার্থে ভোট–ডাকাত বিরোধী এক বিপুল গণ-অআন্দোলনের ফসলকে আবর্জনার স্তুপে ফেলা হয়। এভাবেই বাংলাদেশের রাজনীতিতে আবার ফিরে আসে ভোট ডাকাতির নির্বাচন এবং তারই ভয়ানক চিত্রটি দেখা যায় ২০১৩ সালের সংসদ নির্বাচনে। নির্বাচন পরিণত হয় প্রচণ্ডে প্রহসনে। ২০১৩’য়ের ভোট-ডাকাতিতে সংসদের অর্ধেক সিটে কোনরূপ নির্বাচনই অনুষ্ঠিত হয়নি। যে আসনগুলিতে নির্বাচন হয় সেখানে শতকরা ৫ জনও ভোট দেয়নি। এভাবে ভোট ডাকাতিতে শেখ হাসিনা দুনিয়ার তাবত ভোট ডাকাতদের হার মানায়। সাধারণতঃ ভোট-ডাকাতদের প্রতি নির্বাচনি আসনের প্রতিটি ভোটকেন্দ্রে গিয়ে ডাকাতি করতে হয়। কিন্তু ২০১৩ সালের ভোট ডাকাতিতে শাসক দলকে সে কষ্টটুকুও করতে হয়নি। ভোট-ডাকাতির এ এক অভিনব প্রক্রিয়া।